UPUTE ZA AUTORE

Časopis***Pregled*** je jedan od najstarijih časopisa u Bosni i Hercegovini koji, sa kraćim i dužim prekidima, izlazi od 1910. godine.

Časopis ***Pregled*** afirmira stvaralaštvo naučnih radnika Univerziteta u Sarajevu kao i drugih istraživača iz oblasti društvenih i humanističkih nauka. Prioritet se ogleda u naučnom pristupu teorijske elaboracije savremenih socijalnih, ekonomskih, pravnih i političkih procesa u Bosni i Hercegovini ali i svijetu. Časopis pruža mogućnost naučnoj, književnoj, kulturnoj, društvenoj i ekonomskoj javnosti da prezentira bosanskohercegovačke i evropske kulturnohistorijske tokove i protivrječnosti.

Pozivamo autore da dostavljaju svoje radove i priloge koji sadržajem odgovaraju osnovnim tematskim opredjeljenjima ***Pregleda***. U časopisu objavljujemo tekstove koji podliježu anonimnoj recenziji.

U časopisu se objavljuju sljedeće kategorije tekstova:

Članci:

* izvorni naučni rad;
* prethodno saopćenje;
* pregledni naučni rad;
* stručni članak;

Pogledi i mišljenja

* eseji

Osvrti i prikazi:

* izlaganja sa naučnih i stručnih skupova;
* osvrti;
* prikazi;
* prilozi;
* prijevodi.

Da bi bili objavljeni u časopisu, tekstovi trebaju biti oblikovani prema sljedećim uputama:

Oblikovanje teksta

1. dokument pohraniti u programu MS Word (\*.doc ili .docx format);
2. stranica standardne veličine (A 4);
3. single prored za cijeli rad;
4. font Times New Roman, 12 pt;
5. margine 2,5 cm;
6. ne koristiti nikakve stilove;
7. ne uređivati zaglavlje (Header) niti podnožje (Footer) dokumenta;
8. obavezno brojčano označiti stranice.

Struktura rada

1. ime i prezime autora/ice i profesija;

2. naziv institucije u kojoj radi;

3. e-mail adresa autora/ice;

4. naslov rada na bosanskom/hrvatskom/srpskom i engleskom jeziku;

5. sažetak (do 250 riječi u trećem licu) i ključne riječi na

bosanskom/hrvatskom/srpskom i engleskom jeziku;

6. spisak korištene literature.

* Kada autori elaboriraju pojedine segmente nekog problema, tekstovi trebaju sadržavati koncizne podnaslove;
* U slučajevima kada se koriste kratice i simboli, uz rad moraju obavezno biti priložena objašnjenja;
* Kada rad sadrži ilustracije, fotografije, grafikone, tabele i sl., iste moraju biti numerisane i sa navedenim izvorom iz kojeg su preuzete;
* Obim rada je ograničen do **šesnaest (16) stranica teksta**, uključujući sve dijelove rada;
* Sažetak rada treba sadržavati opći prikaz teme, metodologiju rada, rezultate i zaključak;
* Ključne riječi trebaju sadržavati bitne pojmove koji se pojavljuju u tekstu, ali ne opće i preširoke pojmove;
* U radovima će se poštovati jezik autora (bosanski, hrvatski ili srpski), kao i pismo teksta (latinica ili ćirilica);
* Dostavljeni tekstovi trebaju biti lektorisani.

**Bez navedenih elemenata nijedan rad neće biti objavljen.**

Svaki autor treba dostaviti izjavu da je rad autorsko djelo i da nije prethodno objavljen, niti će biti ponuđen drugom časopisu na objavljivanje, uz saglasnost da rad može biti dostupan u slobodnom pristupu u međunarodnim bazama podataka u kojima je časopis indeksiran i na veb-stranicama Univerziteta u Sarajevu i ***Pregleda: časopisa za društvena pitanja***.

Molimo autore/ice da se u radovima pridržavaju jednog sistema navođenja i citiranja.

Na kraju rada se navodi numerisan spisak korištene literature poredane abecednim redom po prezimenu autora, odnosno naslovu anonimne publikacije u kojem se ne vrši selekcija izvora (na monografije, časopise, zbornike, arhivsku građu, veb-stranice i sl.). Ukoliko se navodi više radova jednog autora, radovi se navode hronološkim redom.

Navodimo primjere za navođenje literature na kraju rada korištenjem jedne varijante harvardskog sistema citiranja:

Knjige:

* Knjige sa jednim autorom:

Imamović, M., 2008. *Knjige i zbivanja.* Sarajevo: Magistrat.

* Knjige sa dva autora:

Hartman, K., Ackermann, E., 2004. *Searching and Researching on the Internet and World Wide Web.* 4 izd. Franklin: Beedle & Associates Inc.

* Knjige sa tri autora:

Lasić-Lazić, J., Laszlo, M., Boras, D., 2008. *Informacijsko čitanje*. Zagreb: Zavod za informacijske studije.

* Knjige sa više od četiri autora:

Talović, M. et al., 2011. *Notacijska analiza u nogometu.* Sarajevo: Fakultet sporta i tjelesnog odgoja.

Poglavlje u knjizi:

Šunjić, M., 1996. Odnosi Bosne i Venecije u vrijeme vladavine Tvrtka I.U:Šunjić, M. *Bosna i Venecija (odnosi u XIV i XV st.)*. Sarajevo: HKD Napredak. Str. 53-79.

Elektronske knjige:

Pušina, A., 2014. *Stil u psihologiji: teorije i istraživanja*. [e-knjiga] Sarajevo: Filozofski fakultet. Dostupno na: <http://www.ff-eizdavastvo.ba/Books/Stil_u_psihologiji_teorije_i_istrazivanja.pdf>

[25. 09. 2014.].

Naučni i stručni rad u zborniku ili zbirci radova:

Dizdar, S., 2010. Slika stanja Bolonjskog procesa u Bosni i Hercegovini. U: Mitrović, P. ur. *Zbornik radova sa međunarodnih okruglih stolova o implementaciji Bolonjskog procesa u Federaciji Bosne i Hercegovine.* Mostar: Federalno ministarstvo obrazovanja i nauke/znanosti, str. 13-61.

Članak u časopisu:

Grubiša, D., 2011. Politološke dvojbe u Europskoj uniji: potraga za određenjem. *Politička misao*, 48 (2), str. 61-90.

Veb-stranice:

Šarčević, A., 2012. *Socijalna moć uma*. [online] Dostupno na: <http://www.academia.edu/2926123/\_Socijalna\_moc\_uma\_-\_Recenzija\_Abdulah\_Sarcevic> [25. 09. 2014.].

Radove slati na adresu [izdavacka.djelatnost@unsa.ba](mailto:izdavacka.djelatnost@unsa.ba)

Kontakt: Fuada Muslić, prof., Sekretar Redakcije

Tel: 00 387 33 565-122

[www.pregled.unsa.ba](http://www.pregled.unsa.ba)

Univerzitet u Sarajevu, Redakcija časopisa ***Pregled***

Obala Kulina bana 7/II, 71000 Sarajevo, Bosna i Hercegovina